CELEX: 62017CA0395
Language: el
Date: 2019-10-31 00:00:00
Title: Υπόθεση C-395/17: Απόφαση του Δικαστηρίου (τμήμα μείζονος συνθέσεως) της 31ης Οκτωβρίου 2019 – Ευρωπαϊκή Επιτροπή κατά Βασιλείου των Κάτω Χωρών (Παράβαση κράτους μέλους – Ίδιοι πόροι – Σύνδεση των υπερπόντιων χωρών και εδαφών (ΥΧΕ) με την Ευρωπαϊκή Ένωση – Απόφαση 91/482/ΕΟΚ – Απόφαση 2001/822/ΕΚ – Άνευ δασμών εισαγωγή στην Ένωση προϊόντων καταγωγής ΥΧΕ – Πιστοποιητικό κυκλοφορίας εμπορευμάτων EUR. 1 – Παράτυπη έκδοση πιστοποιητικών από τις αρχές μιας ΥΧΕ – Τελωνειακοί δασμοί που δεν εισπράχθηκαν από τα κράτη μέλη εισαγωγής – Άρθρο 4, παράγραφος 3, ΣΕΕ – Αρχή της καλόπιστης συνεργασίας – Ευθύνη του κράτους μέλους που διατηρεί ιδιαίτερες σχέσεις με τις οικείες ΥΧΕ – Υποχρέωση αντισταθμίσεως της απώλειας ιδίων πόρων της Ένωσης η οποία προκλήθηκε από την παράτυπη έκδοση πιστοποιητικών EUR. 1 – Εισαγωγές γάλακτος σε σκόνη και ρυζιού προελεύσεως Κουρασάο, καθώς και πλιγουριού και σιμιγδαλιού προελεύσεως Αρούμπα)

23.12.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 432/4
            
         
      Απόφαση του Δικαστηρίου (τμήμα μείζονος συνθέσεως) της 31ης Οκτωβρίου 2019 – Ευρωπαϊκή Επιτροπή κατά Βασιλείου των Κάτω Χωρών
      (Υπόθεση C-395/17) (1)
      
      (Παράβαση κράτους μέλους - Ίδιοι πόροι - Σύνδεση των υπερπόντιων χωρών και εδαφών (ΥΧΕ) με την Ευρωπαϊκή Ένωση - Απόφαση 91/482/ΕΟΚ - Απόφαση 2001/822/ΕΚ - Άνευ δασμών εισαγωγή στην Ένωση προϊόντων καταγωγής ΥΧΕ - Πιστοποιητικό κυκλοφορίας εμπορευμάτων EUR. 1 - Παράτυπη έκδοση πιστοποιητικών από τις αρχές μιας ΥΧΕ - Τελωνειακοί δασμοί που δεν εισπράχθηκαν από τα κράτη μέλη εισαγωγής - Άρθρο 4, παράγραφος 3, ΣΕΕ - Αρχή της καλόπιστης συνεργασίας - Ευθύνη του κράτους μέλους που διατηρεί ιδιαίτερες σχέσεις με τις οικείες ΥΧΕ - Υποχρέωση αντισταθμίσεως της απώλειας ιδίων πόρων της Ένωσης η οποία προκλήθηκε από την παράτυπη έκδοση πιστοποιητικών EUR. 1 - Εισαγωγές γάλακτος σε σκόνη και ρυζιού προελεύσεως Κουρασάο, καθώς και πλιγουριού και σιμιγδαλιού προελεύσεως Αρούμπα)
      (2019/C 432/04)
      Γλώσσα διαδικασίας: η ολλανδική
      
         Διάδικοι
      
      
         Προσφεύγουσα: Ευρωπαϊκή Επιτροπή (εκπρόσωποι: J.-F. Brakeland, A. Caeiros, L. Flynn και S. Noë)
      
         Καθού: Βασίλειο των Κάτω Χωρών (εκπρόσωποι: K. Bulterman, Μ.H.S. Gijzen, P. Huurnink και J. Langer)
      
         Παρεμβαίνον υπέρ του καθού: Ηνωμένο Βασίλειο της Μεγάλης Βρετανίας και της Βόρειας Ιρλανδίας (εκπρόσωποι: αρχικώς J. Kraehling, G. Brown, R. Fadoju και S. Brandon, επικουρούμενοι από τους K. Beal, QC, και P. Luckhurst, barristers, στη συνέχεια S. Brandon και F. Shibli, επικουρούμενοι από τους K. Beal, QC, και P. Luckhurst, barristers)
      
         Διατακτικό
      
      Το Δικαστήριο αποφασίζει:
      
                  1)
               
               
                  Το Βασίλειο των Κάτω Χωρών παρέβη τις υποχρεώσεις που υπέχει από το άρθρο 4, παράγραφος 3, ΣΕΕ, παραλείποντας να αντισταθμίσει την απώλεια ιδίων πόρων η οποία προέκυψε από την παράτυπη, υπό το πρίσμα της αποφάσεως 91/482/ΕΟΚ του Συμβουλίου, της 25ης Ιουλίου 1991, σχετικά με τη σύνδεση των υπερποντίων χωρών και εδαφών με την Ευρωπαϊκή Οικονομική Κοινότητα και, στη συνέχεια, της αποφάσεως 2001/822/ΕΚ του Συμβουλίου, της 27ης Νοεμβρίου 2001, για τη σύνδεση των Υπερπόντιων Χωρών και Εδαφών με την Ευρωπαϊκή Κοινότητα («Overseas association»), έκδοση πιστοποιητικών κυκλοφορίας εμπορευμάτων EUR. 1 από τις αρχές του Κουρασάο και της Αρούμπα όσον αφορά, αντιστοίχως, τις εισαγωγές γάλακτος σε σκόνη και ρυζιού προελεύσεως Κουρασάο κατά τη χρονική περίοδο 1997/2000 και τις εισαγωγές πλιγουριού και σιμιγδαλιού προελεύσεως Αρούμπα κατά τη χρονική περίοδο 2002/2003.
               
            
                  2)
               
               
                  Καταδικάζει το Βασίλειο των Κάτω Χωρών στα δικαστικά έξοδα.
               
            
                  3)
               
               
                  Το Ηνωμένο Βασίλειο της Μεγάλης Βρετανίας και της Βόρειας Ιρλανδίας φέρει τα δικά του δικαστικά έξοδα.
               
            
         (1)  ΕΕ C 347 της 16.10.2017.